text: [{"text_idx": "#000002", "text": "Kane ka jingjia kala jia ha ka jaka talasi kali ha Mookyndur, ka ba la pynieng da ki Pulit ka Ummulong Beat House, ban talasi kali manla ka sngi. La iathuh ba hynne ka sngi, kawei ka trok container ba don u nombor RJ-10-GB-1424 kala wan na ka liang Jowai bad haba ki Pulit ki la pynsangeh, kane ka trok kala ieng pynban shajngai na ka jaka talasi bad arngut ki briew kila mih bad pher krad na kane ka jaka."}, {"text_idx": "#000003", "text": "Ki Pulit mar mar kila kthong ia kine ki briew kiba la phet da kaba shim kabu ia ka jingdum jong ka miet."}, {"text_idx": "#000004", "text": "U Superintendent of Police ka West Jaintia Hills Bikram D Marak u pyntip ba ki Pulit kila talasi ia kane ka kali ha ka por 1.30 mynstep bad dei haba rung ha ka jaka shong u nongniah, ki Pulit kila sma ganja kaba mih na ki bynta ba shadien jong ka kali."}, {"text_idx": "#000005", "text": "Mar mar, la pyntip ia kane ka kam sha ki Pulit ka ANTF kiba la poi ha kane ka jaka bad haba talasi ia ka kali ha ka jingia donlang ki nongsakhi ba laitluid, la ioh ban kurup ia u ganja bala song ha ki 80 tylli ki song, uba khia haduh 1168.182 gram uba ka dor jong u ka kot haduh T.3.5 klur. Ki Pulit kila register case ia kane ka jingjia bad ka jingtohkit kala iaid shakhmat."}, {"text_idx": "#000010", "text": "Ban pyntreikam i\u0308a ka Roster System khlem da pynbeit i\u0308a ka Resrvation Policy kan wanrah iaka jingduhnong:VPP"}]